google/wiki40b huggingface dataset:
Pepaya

Penerbitan

Siri Pepaya nyata mendapatkan ilham dari kartun Popeye, seorang kelasi yang menguatkan diri dengan memakan bayam. Zul Yahya sendiri yang menyalurkan ilham itu, dan beliau menerangkan buah betik sebagai pilihan kerana "buah betik adalah buah-buahan tempatan dan cukup berkhasiat terutamanya untuk pelawasan perut". Akui Zul beliau asalnya memilih buah pisang, tetapi khuatir timbulnya pula "masalah lain apabila menghasilkan kostum, mungkin boleh menimbulkan ketidakselesaan di kalangan penonton."
Untuk menjelaskan watak Yahya sebagai lelaki lurus bendul, jelas Zul, "Yahya seorang lelaki pertengahan usia yang lurus. Selalunya lelaki lurus banyak kelebihan, jujur dan tidak pandai menipu, kerana itu wataknya perlu sebegitu (kelam-kabut). Bagi saya jarang orang handsome bersikap jujur kerana kebanyakan mereka berpotensi bercakap bohong."
Kostum adiwira Pepaya menampilkan sepasang tangan besar buatan getah seberat 5kg sebelah. Zul mengulas "Untuk penuhi kehendak cerita ini, saya perlu memakai kostum yang diperbuat daripada getah itu. Bayangkan, sebelah tangan sahaja dah 5kg. Jadi, untuk dua belah tangan dah berapa? Susah juga saya nak pikul benda tu."
Kampung Raja Chulan

Poskod

Poskod yang digunakan di Kampung Raja Chulan, Kampung Gajah, Perak ialah 36800.
Lepus alleni

Habitat

Lepus alleni ditemui di pelbagai jenis habitat, baik kawasan bukit-bukau atau padang berumput, mahupun gurun di barat daya, ataupun kawasan bandar di mana ia membiasakan diri dengan kedekatan manusia dengan habitat mereka.

Pemerian fizikal

Tubuh Lepus alleni boleh membesar sehingga panjangnya 45–60 cm (18–24 inci). Ekornya boleh tumbuh sepanjang 3–10 cm (1–4 inci). Kaki depannya boleh membesar sekitar 10–20 cm (4–8 in.), manakala kaki belakangnya boleh mencapai 20–30 cm (8–12 inci). Kerana kakinya arnab ini digelar "Antelope Jackrabbit", sempena haiwan yang pantas melompat di Afrika yang bergelar antelop. Telinganya yang mencapai panjang 2–8 inci apabila matang, bukan sahaja untuk mendengar, bahkan juga mengawal haba dalam badan untuk bermandiri dalam habitat panas terik.
Kampung Alor Pauh

Poskod

Poskod yang digunakan di Kampung Alor Pauh, Pendang, Kedah adalah 06700.
Sultan Alauddin Riayat Shah II

Latar belakang

Sultan Alauddin Riayat Shah II dilahirkan pada tahun 1513 di Kopak. Baginda adalah anakanda kepada Sultan Mahmud Shah dan Tun Fatimah .
Baginda telah pergi ke Pahang menemui Sultan Mahmud Shah ibni Almarhum Sultan Muhammad Shah (Sultan Pahang ke-5). Baginda telah memperisterikan Puteri Kesuma Dewi (anak marhum Sultan Mansur Shah ibni Almarhum Sultan Abdul Jamil Shah  - Sultan Pahang ke-4). Pada tahun 1529, baginda ke Hujung Tanah dan membuka Pekan Tua (Kota Kara).
Pada tahun 1535, seramai 400 askar Portugis yang diketuai Estavao Da Gamma telah menyerang Johor. Baginda telah melarikan diri ke hulu iaitu Rebat, Sayong. Seri Nara Diraja (pembesar sultan) kemudiannya meninggal di Sayong disebut "Datuk Nisan Besar".
Susulan peristiwa itu Sultan Muzaffar Shah ibni Almarhum Sultan Mahmud Shah (Sultan Pahang ke-6) telah datang ke Sayong. Bagaimanapun pada tahun 1536, Estavoa Da Gamma telah menyerang Kota Kara kerana adiknya Paulo Da Gamma dan 30 orang Portugis telah dibunuh oleh orang Melayu. Justeru itu, satu perdamaian telah dimeterai antara kedua-dua belah pihak. Setelah itu, Sultan Alauddin Riayat Shah II telah berpindah ke Muar.
Pada tahun 1540, Sultan Alauddin Riayat Shah II berpindah dan membuka Johor Lama. Baginda telah pergi ke Aru bagi membantu Ratu Aru dari ancaman Acheh. Pada tahun 1564, Sultan Alauddin al-Qahhar dari Aceh telah menawan Aru dan manghalau orang-orang Johor. Kemudian Sultan Acheh telah menyerang Johor Lama dari Aru. Sultan Alauddin Riayat Shah II telah ditawan dan dibawa ke Acheh dan dibunuh di sana dan dengan itu beliau disebut "Marhum Syahid di Acheh".
Budaya primitif

Budaya primitif dalam teks dan perbincangan antropologi yang lebih lama ialah budaya yang tidak memiliki sebarang tanda pembangunan ekonomi atau kemodenan yang utama. Misalnya, ia tidak mempunyai sebuah bahasa bertulis atau teknologi maju, dengan penduduknya terpencil pada jumlah yang terhad. Istilah ini digunakan oleh penulis Barat untuk memerikan budaya-budaya asing yang ditemui oleh penjajah dan peneroka Eropah.
"Budaya primitif" juga merupakan judul sebuah karya utama yang ditulis oleh Edward Burnett Tylor, "pengasas antropologi". Dalam buku itu, dia mentakrifkan agama sebagai "animisme" yang ditakrifkannya pula sebagai "kepercayaan kepada roh" menerusi rujukan kepada agama orang asli sezaman dan agama yang lain. Satu ciri pembatas budaya primitif lagi, menurutnya, ialah masa lapang yang lebih banyak, berbanding dengan masyarakat yang lebih kompleks.
Banyak ahli sosiologi dan penulis lain yang awal menggambarkan budaya-budaya primitif sebagai mulia — orang gasar mulia — dan mempercayai bahawa kekurangan teknologi bersama-sama ekonomi mereka yang kurang bersepadu menjadikan mereka sebagai contoh-contoh unggul kepada gaya hidup manusia yang betul. Antara pemikir ini ialah Jean-Jacques Rousseau yang paling seringnya dikaitkan dengan gagasan orang gasar mulia berdasarkan bukunya, Discourse on Inequality (Syarahan tentang Ketaksamaan), dan Karl Polanyi yang di dalam bukunya, The Great Transformation (Perubahan Agung), memuji pengaturan ekonomi masyarakat-masyarakat primitif sebagai ideal dan kurang menjejaskan, berbanding dengan ekonomi pasaran. Kepercayaan bahawa budaya primitif adalah ideal seringnya diperihalkan sebagai primitivisme; cabang-cabang teori ini termasuk komunisme primitif dan anarko-primitivisme.
Banyak penulis tersebut menganggap bahawa orang-orang asli sezaman dan budaya mereka sebanding dengan manusia-manusia awal dan budaya mereka. Sesetengah orang kini masih membuat andaian itu, dengan ahli-ahli antropologi Zaman Victoria mempercayai bahawa budaya sezaman yang primitif mengekalkan keadaan yang tidak berubah sejak "Zaman Batu", Zaman Paleolitik, atau Zaman Neolitik. Perkataan "primitif" berasal daripada bahasa Latin, "primus" yang membawa pengertian "pertama".
Andaian ini telah dibidas kerana kelompok pemburu-pengumpul dan pertanian pindah telah mengembangkan inovasi seperti dengan budaya-budaya bertamadun "moden", berbanding dengan masyarakat-masyarakat awal. Inovasi kebudayaan mereka adalah dalam bidang istiadat, seni, kepercayaan, tatacara dalam upacara keagamaan, dan tradisi yang biasanya tidak meninggalkan sebarang artefak kebudayaan, alat, atau senjata.
Walaupun kepercayaan terhadap "orang gasar mulia" masih tidak lenyap, memerihalkan sesuatu budaya sebagai primitif kini kekadang dianggap sebagai kesat. Oleh itu, penggunaan istilah tersebut, khususnya dalam bidang akademik, telah berkurang. Survival International, sebuah pertubuhan hak asasi manusia, sedang berkempen untuk penghapusan sepenuhnyanya istilah itu  dan telah berjaya memujuk sesetengah akhbar mengelakkan penggunaannya.
Rufiyaa

Rufiyaa merupakan sebuah mata wang rasmi negara Maldives sejak tahun 1960. Mata wang ini setiap satunya terbahagi kepada 100 laari. Mata wang ini terbahagi kepada Rf. 5, Rf. 10, Rf. 20, Rf. 50, Rf. 100.
George E. Smith

George Elwood Smith (dilahirkan pada 10 Mei 1930) ialah seorang saintis, ahli fizik gunaan Amerika dan pencipta bersama peranti caj yang digabungkan (CCD). Beliau dianugerahkan bahagian seperempat dalam Hadiah Nobel dalam Fizik pada tahun 2009 untuk "penciptaan litar semikonduktor pengimejan-sensor CCD, yang telah menjadi mata elektronik dalam hampir semua bidang fotografi".
Dungun

Sejarah awal

Menurut Mubin Sheppara dalam Journal Malayan Branch Royal Asiatic Society Vol.XXII Part.3 pada pertengahan abad ke 14 Masehi, Dungun yang telah wujud pun bersama-sama Terengganu menjadi jajahan takluk kepada Kerajaan Majapahit:- 
Daftar ini, yang ditulis pada tahun 1365 dalam Negarakretagama termasuk bukan hanya nama Terengganu tetapi juga Paka dan Dungun, dua sungai di selatan negeri yang pada masa kini hanyalah sebesar perkampungan nelayan
Sejarah awal pemerintahan Dungun kabur, namun begitu dipercayai telah ada pembesar Daerah (kalangan kerabat diraja Terengganu) menguasai kawasan Dungun. Ini berdasarkan kepada campurtangan Tengku Wook Dungun dalam pergolakan antara Tengku Omar dan Tengku Mansur untuk menguasai takhta Kerajaan Terengganu.
Campur tangan ini tidak berhenti setakat ini saja malah berlarutan hingga kepada anakanda Sultan Mansur II iaitu Sultan Muhamad I (1837 - 1839 Masehi) yang meminta bantuan dari Tengku Hitam Dungun memerangi Sultan Omar untuk merampas balik takhta kerajaan.

Latar belakang

Penemuan bijih besi, Daerah Dungun merupakan Daerah termaju di Negeri Terengganu ketika itu, malah ianya terkenal di kalangan Negara-Negara luar khususnya negara pengimpot besi seperti Jepun, Korea dan sebagainya.
Penutupan Lombong Biji Besi Dungun menjadi malap. Pada tahun 1973 KETENGAH diperbadankan dimana aktiviti utamanya tertumpu kepada penempatan semula dan industri Pertanian (kelapa sawit). Manakala pada awal tahun 1994 Daerah Dungun mula menerima limpahan pembangunan industri dari Daerah Kemaman dengan pembukaan Gas Prosessing Plant (GPP) 5 dan 6 di Kawasan Tok Arun, Mukim Kuala Paka oleh PETRONAS dan Janakuasa letrik di Paka.
Dijangka Dungun akan terus berkembang maju dalam bidang industri berasaskan gas dan petrolium. Dalam masa yang sama faktor-faktor lain seperti pendidikan, agama, pertanian , perikanan, kesihatan dan pelancongan juga akan diberi keutamaan sesuai dengan dasar.
Telgaon

Demografik 2001

Menurut bancian India pada tahun 2001, Telgaon memiliki bilangan penduduk seramai 7,145. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Telgaon memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 60% lelaki dan 40% wanita mampu membaca. 16% dari populasi berusia di bawah 6 tahun. (2001)
Grogol Petamburan, Jakarta Barat

Kecamatan Grogol Petamburan terletak di Jakarta Barat. Nama kecamatan ini diambil dari sungai Grogol. Di sini banyak terdapat sekolah-sekolah tinggi dan universitas-universitas ternama, di antaranya adalah Universitas Tarumanegara dan Universitas Trisakti.
Tabasating

Poskod

Poskod yang digunakan di Tabasating adalah 39373. Terdapat 12 buah desa di dalam daerah kecamatan Tebat Karai.
KL Menjerit 1

Sambutan

FIlem ini dikeluarkan pada 8 September 2005 dan mendapat kutipan sebanyak RM 2.52 juta.
Bad Kissingen (daerah)

Bad Kissingen merupakan sebuah daerah (Landkreis) di Bavaria, Jerman.
Theerathon Bunmathan

Pasukan kebangsaan

Theerathon Bunmathan bermain 50 perlawanan dan menjaringkan 5 gol untuk pasukan bola sepak kebangsaan Thailand.
Tebing Tinggi, Kota Bharu

Tebing Tinggi merupakan sebuah mukim di daerah Kemumin, Kota Bharu, Kelantan. Mukim-mukim lain di daerah Kemumin ialah Beting, Pengkalan Chepa, Pulau Panjang, Pulau Pak Amat, Pulau Belachan, dan Landak. Terdapat sebanyak 131 mukim kesemuanya di jajahan Kota Bharu.
Herriot

Sejarah

Kumpulan Herriot ditubuhkan pada 1990-an. Kumpulan Herriot  merupakan kumpulan pemuzik yang membawa genre Melodic Death Metal.
Sankt Sebastian

Sankt Sebastian merupakan sebuah kawasan perbandaran terletak di daerah Mayen-Koblenz, Rhineland-Palatinate, Jerman.
Hospital Raub

Hospital Raub merupakan sebuah hospital kerajaan yang terletak di Pahang, Malaysia.

Alamat

Hospital Raub

Jalan Tengku Abdul Samad

27600 Raub
Pahang,
Malaysia
Sumeria

Etnonim

Istilah "orang Sumer" ialah eksonim yang digunakan untuk merujuk kepada penghuni-penghuni kuno di Mesopotamia oleh orang Akkad Semit, pengganti mereka. Bagaimanapun, orang Sumer merujuk kepada diri sendiri sebagai sag-giga yang secara harfiah membawa pengertian "orang kepala hitam"  and tanah mereka sebagai ki-en-gir,  perkataan yang pada asalnya mungkin bermaksud "tanah lidah Sumer". 
Perkataan Shumer mungkin merujuk kepada nama ini dalam bahasa loghat Akkad, tetapi mengapa orang Akkad merujuk kepada tanah selatan sebagai Shumeru masih tidak dapat diketahui.  Perkataan Shinar dalam kitab Bible, Sngr dalam bahasa Mesir, dan Šanhar(a) dalam bahasa Hittite mungkin merupakan kelainan-kelainan barat untuk perkataan Šumer.

Latar belakang

Orang Sumer bukannya orang Semit dan pada suatu ketika, dipercayai merupakan penjajah kerana sebilangan ahli bahasa telah mengesan sebuah bahasa substrat di bawah bahasa Sumer. Bagaimanapun, rekod arkeologi jelas menunjukkan keseinambungan kebudayaan yang tidak terputus-putus sejak dari masa penempatan-penempatan Zaman Ubaid Awal (5200-4500 SM melalui pentarikhan radiokarbon C-14, dan 6090-5429 SM mengikut calBC) di Mesopotamia selatan. Orang Sumer yang menetap di sini mengerjakan tanah-tanah di kawasan ini yang disuburkan oleh kelodak yang dimendapkan oleh sungai Tigris dan Furat.
Cabaran untuk mana-mana penduduk mencuba menghuni di dataran banjir selatan Iraq yang gersang, dengan kurang daripada 5 inci hujan setahun pada masa ini, adalah untuk mengurus sungai Tigris dan Furat supaya dapat membekalkan air pertanian dan minuman pada sepanjang tahun. Bahasa Sumer mempunyai banyak istilah untuk terusan, daik, dan takungan, dengan penutur-penuturnya merupakan para petani yang berpindah dari utara selepas menguasai teknik-teknik pengairan pertanian di sana.
Tembikar Ubaid dari Mesopotamia selatan telah dikaitkan dengan tembikar kebudayaan Samarra (k.k. 5700-4900 SM melalui pentarikhan radiokarbon C-14, 6640-5816 SM menurut calBC) di utara, melalui barang-barang "Choga Mami Peralihan". Orang Samarra merupakan orang pertama untuk mengamalkan sejenis pertanian pengaliran yang primitif di sepanjang kawasan pertengahan Sungai Tigris dan cawang-cawangnya. Hubungan ini paling ketara di Tell Awayli (Oueilli, Oueili) yang terletak berhampiran dengan Larsa. Orang Perancis yang mengekskavasi kawasan itu pada dekad 1980-an telah menemui tembikar pra-Ubaid yang seakan-akan barang Samarra pada lapan aras ekskavasi tersebut. Orang-orang petani tersebar masuk ke Mesopotamia selatan kerana mereka telah mengembangkan sebuah organisasi sosial berasaskan kuil yang berupaya mengawal air melalui buruh dan teknologi dan dengan itu, membolehkan mereka hidup dan berkembang maju di persekitaran-persekitaran yang sukar.
Kampung Klong Hoi

Poskod

Poskod yang digunakan di Kampung Klong Hoi, Kuala Kedah, Kedah ialah 06600.
Tamboo, Tilongkabila

Poskod

Poskod yang digunakan di Tamboo adalah 96583. Terdapat 11 buah desa di dalam daerah kecamatan Tilongkabila.
Rangka manusia

Rangka manusia disokong oleh struktur seperti ligamen, tendon, otot, dan organ manusia yang lain.

Rangka apendaj

Rangka apendaj bersendi dengan rangka paksi pada bahagian bahu dan punggung.
Kereta api bukit

Pengendalian

Prinsip asas pengendalian kereta api bukit ialah kedua-dua kereta api disambungkan secara kekal melalui kabel - satu di puncak bukit manakala satu lagi di kaki bukit - yang digerakkan oleh takal di puncak bukit. Pengimbangan kedua-dua kereta api, dengan satu mendaki dan satu lagi menuruni cerun mengurangkan masukan tenaga yang diperlukan bagi menggerakkan kereta api yang mendaki bukit. Ia dilakukan dengan menggunakan motor elektrik yang menggerakkan takal. Roda-roda pada landasan memandu kabel yang menyokong kereta api.

Susun atur landasan

Kereta api bukit terawal menggunakan dua landasan lurus selari, dengan pelantar stesen berasingan bagi setiap kereta api. Landasan dibina dengan ruang mencukupi bagi kedua-dua kereta api untuk berselisih di pertengahan jalan. Roda kereta api biasanya berbibir tunggal sebagaimana kereta api biasa. Contoh landasan jenis sebegini ialah Duquesne Incline di Pittsburgh, Pennsylvania, serta kebanyakan kereta api bukit di UK.
Susun atur landasan yang memerlukan kurang lebar landasan sudah dibangunkan, dengan hanya dua atau tiga rel bagi kebanyakan cerun dan empat rel di bahagian yang berselisih.
Jurutera Switzerland Carl Roman Abt mencipta kaedah yang membolehkan gerabak menggunakan konfigurasi dua rel: roda di bahagian luar mempunyai bibir pada kedua-dua belah, yang menjadikan kereta api mengikut rel luar, sekaligus mengekalkan kedudukan kereta api, manakala roda di bahagian dalam pula tidak berbibir serta bergerak di atas rel bertentangan, membolehkan kereta api melintasi rel (dan kabel) di landasan selisih. Kaedah ini tidak memerlukan suis dan lintasan, memandangkan kereta api dengan roda berbibir di salah satu sisi secara automatik memilih landasan berbeza.
Bagi susun atur tiga rel, rel tengah dikongsi oleh kedua-dua kereta api. Susun letak tiga rel lebih lebar daripada dua rel, tetapi gelung selisih pula lebih mudah untuk dibina.
Susun atur landasan juga boleh diubah semasa pengubahsuaian sistem kereta api bukit, dan biasanya sistem empat rel dibina semula sebagai sistem dua atau tiga rel; contohnya Kereta Kabel Wellington di New Zealand dibina semula dengan dua rel.
Tenten (Naruto)

Tenten ialah salah satu watak dalam siri anime dan manga Naruto.

Latar belakang

Tenten adalah sebahagian daripada Pasukan gai yang terdiri daripada dirinya, Hyuga Neji dan Rock Lee. Tenten amat mempercayai bahawa ninja perempuan boleh menjadi sekuat ninja lelaki dan bermatlamat suatu hari nanti, dia boleh menjadi sehebat Tsunade. 
Tenten mahir mengendalikan pelbagai jenis senjata dan menggunakan skrol penyeruan dalam pertarungan. Ketepatannya adalah tidak tertanding dan senjata yang dilontarnya mengenai sasaran 100 kali daripada 100 cubaan. Gaya lawan Tenten yang tipikal melibatkan pelontaran senjata dengan tepat pada kelajuan yang tinggi. Tenten biasanya menggunakan gaya ini dalam membantu Neji berlatih. Seperti Neji, Tenten tidak berapa menyenangi latihan yang dijalani oleh Lee bersama-sama dengan Gai.
dan mempunyai kuasa yg terkuat iaitu Kunai Bom Jindanda Bom Angkasa
Origny-le-Butin

Origny-le-Butin ialah sebuah komun di jabatan Orne di barat-laut Perancis.
Alygier

Pengenalan

Sejarah kumpulan Rock Malaysia bermula secara meluas pada akhir tahun 1980-an. Ini adalah bahang dari budaya muzik rock barat yang mendorong kemunculan kumpulan rock tempatan. Kemunculan kumpulan rock tempatan menjadi semakin galak berkembang dengan terdapatnya pertandingan peringkat kebangsaan seperti Juara Rock, Festival Rock dan Battle Of The Bands 1 & 2.
Pertandingan kumpulan rock kebangsaan yang pertama diadakan di Malaysia adalah pertandingan Juara Rock 1983. Dalam pertandingan ini, ia telah dimenangi oleh D'Febians dan The Lefthanded. Berikutan dengan sambutan hangat oleh golongan pemuda, pada tahun berikutnya, ia diikuti dengan pertandingan Juara Rock 1984. Dalam pertandingan Juara Rock 1984, The Burnmarks menggondol tempat pertama, Hurricane dari Johor Bahru menggondol tempat kedua, dan tempat ketiga oleh kumpulan Gersang.
Berikut dengan sambutan hangat dari pertandingan Juara Rock ini turut menggalakkan pertandingan rock lain diadakan seperti Festival Rock 1984 yang diadakan di Dewan Jubli Intan, Johor Bahru. Gagasan Juara-Juara Rock ini secara langsung telah menggalakkan semakin banyak kumpulan pemuzik rock ditubuhkan. Bidang muzik rock di Malaysia semakin hebat dan memuncak dengan kehadiran Gagasan Battle Of The Bands 1 & 2 (1986-1987).
Perkembangan muzik rock yang semakin hebat mencetuskan beberapa siri pertandingan rock seperti Clash Of The Bands, War Rock 1 hingga 4, Gagasan Batu-Batu Perjuangan, Gagasan Hikayat Rok (yang di anjur oleh papa Ali (Ali Bakar ')), Juara Kumpulan Muzik Tenggara 88, Juara Rock Galactica, dan Pesta Hiburan Kingsway. Bagaimanapun imej rock tercalar dengan kejadian mengamuk di tapak pesta Sungai Nibong, Pulau Pinang pada 1986 semasa Battle Of The Bands.
Penampilan kumpulan-kumpulan rock yang berambut panjang mencetuskan bantahan daripada masyarakat umum dan mendorong kepada pihak kerajaan menghadkan penampilan imej yang dianggap tidak sesuai daripada saluran media kerajaan bermula pada tahun 1988. Langkah ini termasuk tidak membenarkan kumpulan yang berpakaian tidak rapi atau berambut panjang ditonjolkan dalam media kerajaan seperti Radio & TV RTM, kecuali sekiranya mereka bersedia memotong rambut dan berpakaian kemas. Langkah ini dikenali sebagai digam RTM oleh masyarakat umum.
Bagaimanapun, saluran media swasta tidak dihalang daripada menyiarkan dengan kumpulan muzik ini. Ini adalah kerana kerajaan berpendapat, media kerajaan tidak seharusnya terbabit atau digunakan bagi menggalak unsur-unsur negetif. Sehubung dengan itu, media swasta seperti TV 3 menjadi saluran utama bagi pemuzik rock untuk mengasah bakat. Sebagai contoh kumpulan seperti Search, MAY dan Mega muncul di peringkat akhir Juara Lagu anjuran TV3.
Di samping itu, ramai pemuzik rock Malaysia bertukar ke arena "underground". Tanpa siaran TV ataupun radio, kumpulan rock seperti Cromok, FTG dll masih berjaya mengumpul peminat.
Filem terbaik yang berjaya menampilkan muzik rock 80-an versi Malaysia adalah tidak lain daripada filem Rock (Disember 2005) oleh Mamat Khalid.
Maklumat-maklumat tambahan lain juga boleh didapati di http://www.lagendarock.com
Kinder Bueno

Pengeluaran

Bar Kinder Bueno dibuat di kilang-kilang Ferrero Villers-Écalles, Perancis dan Warsaw, Poland. Pada permulaan awal, kinder bueno kembar berkulit mempunyai krim hazelnut di dalam cengkerang hazel yang sebenar, tetapi kerana produk itu menyasarkan kanak-kanak idea itu jatuh setelah hanya 2 tahun, dan hanya isian kacang dikekalkan. Pada tahun 2012 mereka membuat bar yang sama, kecuali dengan bahan-bahan seperti nougat putih dan coklat putih.
Payo Lebar, Singkut

Poskod

Poskod yang digunakan di Payo Lebar adalah 37482. Terdapat 9 buah desa di dalam daerah kecamatan Singkut.
Nga Kor Ming

Kos masjid tinggi

Pada 9 Disember 2009, Datuk Ibrahim Ali selaku presiden Pertubuhan Pribumi Perkasa (Perkasa) menyifatkan Nga Kor Ming sebagai biadab apabila mengungkit kos tinggi membabitkan pembinaan masjid di seluruh negara. Mufti Perak, Tan Sri Harussani Zakaria menyatakan ia akan membangkitkan sentiman antara orang Islam dan bukan Islam dan mengapi-apikan kebencian antara kaum. Ketua Pengarah Jabatan Kemajuan Islam Malaysia (Jakim), Datuk Wan Mohamad Sheikh Abd. Aziz  menyatakan tindakan ini tidak menghormati Perlembagaan Persekutuan. Dalam perlembagaan, wang hanya disalurkan kepada pembangunan agama Islam. Kerajaan juga memberi peruntukan kepada pusat ibadat lain nampaknya tidak dihargai.
Di Dewan Rakyat , Nga kor Ming meminta penjelasan kos RM748.26 juta bagi membina 611 masjid dalam tempoh lapan tahun (2000-2008). Dr Mohd Hatta Ramli(PAS),  Datuk Johari Abdul (PKR), Dr Lo' Lo' Mohamad Ghazali (Titiwangsa) dan Khalid Samad (Shah Alam) mempertahankan Nga Kor Ming. Menteri Di Jabatan Perdana Menteri, Tan Sri Nor Mohamed Yakcop mejelaskan bahawa peruntukan RM748.26 juta  untuk membina masjid manakala RM9 juta atau 1.2 peratus sahaja untuk pusat ibadat lain.
Yang dipertua Perkasa Pahang, Dr Zubir Harun membuat laporan polis kerana merasakan kenyataan Nga itu menghina agama Islam, Yang di-Pertuan Agong dan Raja-raja Melayu serta berbaur hasutan yang boleh mencetuskan pergaduhan agama.Bberapa NGO membuat bantahan di hadapan Masjid Daerah Seberang Perai Utara di Teluk Air Tawar, Seberang Perai,Pulau Pinang. Antaranya ialah Pertubuhan Gabungan Suci Asli Malaysia (GSAM), Ikatan Rakyat Insan Muslim Malaysia (IRIMM) dan Kongres India Muslim Malaysia (KIMMA).Parti politik yang hadi ialah Pergerakan Pemuda Umno Bahagian Tasek Gelugor. Harakah melaporkan hanya 26 orang sahaja yang hadir.
Kelaboran

Kelaboran ialah sebuah bandar yang terletak di jajahan Tumpat, negeri Kelantan, Malaysia.